9.3.2023
EL
Επίσημη Εφημερίδα της Ευρωπαϊκής Ένωσης
L 71/11
ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2023/514 ΤΗΣ ΕΠΙΤΡΟΠΗΣ της 8ης Μαρτίου 2023 για την τροποποίηση του εκτελεστικού κανονισμού (ΕΕ) 2021/405 όσον αφορά τα ιδιαιτέρως εξευγενισμένα προϊόντα, τον κατάλογο τρίτων χωρών με εγκεκριμένο σχέδιο ελέγχων και τη συμπερίληψη της Μολδαβίας στον κατάλογο τρίτων χωρών από τις οποίες επιτρέπεται η είσοδος στην Ένωση φορτίων αυγών που προορίζονται για διάθεση στην αγορά ως αυγά κατηγορίας Α (Κείμενο που παρουσιάζει ενδιαφέρον για τον ΕΟΧ)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης,
Έχοντας υπόψη τον κανονισμό (ΕΕ) 2017/625 του Ευρωπαϊκού Κοινοβουλίου και του Συμβουλίου, της 15ης Μαρτίου 2017, για τους επίσημους ελέγχους και τις άλλες επίσημες δραστηριότητες που διενεργούνται με σκοπό την εξασφάλιση της εφαρμογής της νομοθεσίας για τα τρόφιμα και τις ζωοτροφές και των κανόνων για την υγεία και την καλή μεταχείριση των ζώων, την υγεία των φυτών και τα φυτοπροστατευτικά προϊόντα, για την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ.
999/2001, (ΕΚ) αριθ.
396/2005, (ΕΚ) αριθ.
1069/2009, (ΕΚ) αριθ.
1107/2009, (ΕΕ) αριθ.
1151/2012, (EE) αριθ.
652/2014, (ΕΕ) 2016/429 και (ΕΕ) 2016/2031, των κανονισμών του Συμβουλίου (ΕΚ) αριθ.
1/2005 και (ΕΚ) αριθ.
1099/2009 και των οδηγιών του Συμβουλίου 98/58/ΕΚ, 1999/74/ΕΚ, 2007/43/ΕΚ, 2008/119/ΕΚ και 2008/120/ΕΚ και για την κατάργηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ.
854/2004 και (ΕΚ) αριθ.
882/2004, των οδηγιών του Συμβουλίου 89/608/ΕΟΚ, 89/662/ΕΟΚ, 90/425/ΕΟΚ, 91/496/ΕΟΚ, 96/23/ΕΚ, 96/93/ΕΚ και 97/78/ΕΚ και της απόφασης 92/438/ΕΟΚ του Συμβουλίου (κανονισμός για τους επίσημους ελέγχους) (1), και ιδίως το άρθρο 127 παράγραφος 2,
Εκτιμώντας τα ακόλουθα:
(1)
Ο κατ’ εξουσιοδότηση κανονισμός (ΕΕ) 2022/2292 της Επιτροπής (2) συμπληρώνει τον κανονισμό (ΕΕ) 2017/625 και έχει ως στόχο να διασφαλίσει ότι τα φορτία τροφοπαραγωγών ζώων και ορισμένων αγαθών ανθρώπινης κατανάλωσης από τρίτες χώρες ή περιοχές τους συμμορφώνονται με ορισμένες ενωσιακές απαιτήσεις για την ασφάλεια των τροφίμων ή με εκείνες που αναγνωρίζονται ως τουλάχιστον ισοδύναμες με αυτές.
Συγκεκριμένα, o εν λόγω κανονισμός προσδιορίζει τα ζώα και τα αγαθά ανθρώπινης κατανάλωσης τα οποία υπόκεινται στην απαίτηση να προέρχονται από τρίτη χώρα ή περιοχή αυτής που περιλαμβάνεται στον κατάλογο του άρθρου 126 παράγραφος 2 στοιχείο α) του κανονισμού (ΕΕ) 2017/625.
(2)
Το άρθρο 7 του κατ’ εξουσιοδότηση κανονισμού (ΕΕ) 2022/2292 προβλέπει ότι ορισμένα φορτία τροφοπαραγωγών ζώων, προϊόντων ζωικής προέλευσης και σύνθετων προϊόντων εισέρχονται στην Ένωση μόνο από τρίτη χώρα που περιλαμβάνεται στον κατάλογο τρίτων χωρών από τις οποίες επιτρέπεται η είσοδος στην Ένωση των εν λόγω φορτίων για ανθρώπινη κατανάλωση.
(3)
Ο εκτελεστικός κανονισμός (ΕΕ) 2021/405 της Επιτροπής (3) καθορίζει καταλόγους τρίτων χωρών ή περιοχών τους από τις οποίες επιτρέπεται η είσοδος, στην Ένωση, φορτίων ορισμένων ιδιαιτέρως εξευγενισμένων προϊόντων που προορίζονται για ανθρώπινη κατανάλωση.
(1) ΕΕ L 95 της 7.4.2017, σ. 1.
(2) Κατ’ εξουσιοδότηση κανονισμός (ΕΕ) 2022/2292 της Επιτροπής, της 6ης Σεπτεμβρίου 2022, για τη συμπλήρωση του κανονισμού (ΕΕ) 2017/625 του Ευρωπαϊκού Κοινοβουλίου και του Συμβουλίου όσον αφορά τις απαιτήσεις για την είσοδο, στην Ένωση, φορτίων τροφοπαραγωγών ζώων και ορισμένων αγαθών που προορίζονται για κατανάλωση από τον άνθρωπο (ΕΕ L 304 της 24.11.2022, σ. 1).
(3) Εκτελεστικός κανονισμός (ΕΕ) 2021/405 της Επιτροπής, της 24ης Μαρτίου 2021, σχετικά με τη θέσπιση καταλόγων τρίτων χωρών ή περιοχών τους από τις οποίες επιτρέπεται η είσοδος στην Ένωση ορισμένων ζώων και αγαθών που προορίζονται για κατανάλωση από τον άνθρωπο σύμφωνα με τον κανονισμό (ΕΕ) 2017/625 του Ευρωπαϊκού Κοινοβουλίου και του Συμβουλίου (ΕΕ L 114 της 31.3.2021, σ. 118).